Diari Oficial de la Generalitat Valenciana


Sumari del DOGV 383, del 28-05-1986 (1986/806328)

ORDRE de 21 d'abril de 1986, de la Conselleria de Cultura, Educació i Ciència, per la qual es fa pública la convocatòria de subvencions en matèria de joventut per a 1986.
--------------------------------------------------------------------------------------------------------------------------------------------------------------------------

### Dades del document

Número de DOGV
:   383

Data del DOGV
:   28-05-1986

Secció del DOGV
:   ALTRES DISPOSICIONS

Número del document
:   1986/806328


Data del document
:   21-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 d'abril de 1986, de la Conselleria de Cultura, Educació i Ciència, per la qual es fa pública la convocatòria de subvencions en matèria de joventut per a 1986.  
En virtut del Reial Decret 4099/1982, de 29 de desembre, la Comunitat Valenciana assumí les funcions i els serveis en matèria de joventut i per Decret del President de la Generalitat Valenciana núm. 23/1983, d?1 de març, aquestes foren assignades a la Conselleria de Cultura, Educació i Ciència a la qual correspon entre altres: la promoció i el foment de l'Associacionisme Juvenil, dels programes que per iniciativa de les Associacions Juvenils, o bé de les Entitats Prestadores de Serveis als Joves, propicien la participació juvenil, i així mateix la creació d'equipaments juvenils.   
En compliment del que disposa la Llei 5/1983, de 30 de desembre, de Govern Valencià, així com el Decret 38/1984 de 2 d'abril del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Cultura, Educació i Ciència,  
ORDENE:  
Article primer  
Es fa pública la convocatòria per a la concessió de subvencions i la realització de convenis en matèria de joventut i s'aproven les bases per les quals es regeix aquesta Convocatòria, incloses com annex d'aquesta Ordre.   
Article segon  
Les subvencions concedides d'acord amb aquesta Ordre, seran abonades amb càrrec a les aplicacions pressupostàries següents:   
Programes d'activitats d'Ajuntaments 09.04.441   
Programes d'equipament d'Ajuntaments 09.04.741   
Programes d'activitats d'Associacions Juvenils i Entitats de Serveis 09.04.472   
Totes elles dins del Programa de Joventut 314   
DISPOSICIONS FINALS  
Primera  
La Direcció General de Joventut i Esports resta facultada, en l'àmbit de les seues competències, per dictar les instruccions que calguen per realitzar el que disposa aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana   
València, 21 d'abril de 1986.   
El Conseller de Cultura, Educació i Ciència  
CEBRIA CISAR I CASABAN  
ANNEX  
Bases per a la concessió de subvencions i realització de convenis en matèria de joventut.   
Primera  
La Conselleria de Cultura, Educació i Ciència, dintre els límits dels crèdits aprovats amb aquest finalitat, a proposta de la Direcció General de Joventut i Esports, procedirà a la concessió de subvencions a Ajuntaments, Associacions Juvenils, grups de joves i Entitats Prestadores de Serveis a la Joventut, per als objectius i en les condicions especificades en aquestes bases.   
Segona  
Podran sol·licitar subvencions:   
1. Les Associacions Juvenils i Entitats que reunesquen els requisits per pertànyer al Consell de la Joventut de la Comunitat Valenciana segons el que especifiquen els articles 4t i 5é del Decret 14/1983, de 31 de gener (DOGV núm. 93 de 5.2.83).   
2. Els grups de joves i les coordinadores constituïts per realitzar una activitat específica i que com a tals es troben inscrits en el Cens d'Associacions Juvenils.   
3. Ajuntaments de la Comunitat Valenciana.   
Tercera  
Hom podrà sol·licitar subvencions per a les classes de programes següents:   
1. Les associacions i entitats indicades en la base 2a, 1) programa anual d'activitats; també podran acordar convenis amb la Direcció General de Joventut i Esports.   
2. Les associacions indicades en la base 2a, 2), programa anual d'activitats, activitats específiques o per a despeses de creació de l'associació.   
3. Els Ajuntaments per a activitats del Consell Municipal de la Joventut, per a Oficines d'Informació Juvenil (equipament i activitats).   
Quarta  
Les subvencions seran destinades a cobrir les diferències en els costs dels programes. La quantia màxima a concedir no excedirà del 40% del pressupost, amb la fixació en cada cas, pel Conseller de Cultura, Educació i Ciència, a proposta del Director General de Joventut i Esports.   
Cinquena  
Resten exclosos a efectes de subvenció, els programes referents a:  
- Activitats acadèmiques, excepte la formació d'experts en temes de joventut.   
- Activitats pròpies de clubs esportius.   
- Viatges desprovists d'un interés clar cultural i social.   
- Les activitats que no s'adrecen a la formació i promoció dels joves per tal de participar en la vida comunitària.   
- Les activitats que no adients amb la legislació vigent.   
Sisena  
1. Les sol·licituds s'hauran de presentar en els Serveis Territorials de la Conselleria de Cultura, Educació i Ciència, amb l'aportació de la documentació següent:   
1.1 Sol·licitud d'imprès normalitzat (exemplar triplicat) que facilitarà els Serveis Territorials de Cultura.   
1.2. Programa detallat de les activitats o de l'activitat.   
2. Els Ajuntament presentaran, a més, els documents següents:  
2.1. Còpia certificada de l'acord municipal que autoritza la inversió que es pretén de realitzar, el finançament i la part d'aquest assumida per l'Ajuntament.   
2.2. Projecte detallat, si es tracte d'un programa d'activitats. Quan es tracte de programa d'adquisicions, projecte funcional de la instal·lació.  
2.3. Certificació on conste el pressupost total de l'Ajuntament i la part d'aquest dedicada a la Joventut, amb especificació dels conceptes.   
Setena  
7.1. Per a la concessió de subvenció als programes presentats per les entitats corresponents a la Base 2. apartat 1, es comptarà amb els paràmetres següents:   
a) Nombre d'afiliats (i/o beneficiaris)  
- Fins a 1000, un punt.   
- De 2000 a 3000, dos punts.   
- De 3000 a 6000, tres punts.   
- Més de 6000, quatre punts.   
b) Memòria general de l'Entitat corresponent a l'any immediatament anterior al de la sol·licitud:   
- D'un a cinc punts.   
c) Representació del projecte de programa a subvencionar:   
- D'un a cinc punts.   
d) Edats dels participants o beneficiaris:   
- Menors de catorze anys, un punt.   
- De catorze a vint-i-quatre anys, sis punts.   
- De vint-i-cinc a tren ta anys, dos punts.   
e) Classes d'activitats:   
e.1) Organitzacions i associacions juvenils de caràcter social:  
- D'un a sis punts, primant el caràcter obert de les activitats.  
e.2) Entitats prestadores de serveis a la joventut:   
- Se'ls atorgarà fins a dos punts.   
e.3) Organitzacions Juvenils Polítiques.   
- D'un a 10 diputats, un punt.   
- D'onze a 50 diputats, tres punts.   
- De cinquanta-un a 100 diputats, sis punts.   
f) Percentatge de finançament propi:   
- Menys del 25%, un punt.   
- Entre el 25% i el 50%, dos punts.   
- Més del 50%, quatre punts.   
g) Implantació territorial:   
- De dues a cinc Comarques, un punt.   
- De sis a deu Comarques, tres punts.   
- Més de deu Comarques, sis punts.   
h) Grups de joves destinataris de l'activitat:   
- Zones d'alt nivell de marginació, quatre punts.   
- Joves desocupats, quatre punts.   
- Joves de zones rurals, tres punts.   
- Qualsevol altra classe de joves, dos punts.   
7.2. Per a les entitats perteneixents a la Base 2 apartat 2 hom reservarà un percentatge de fins al 20% de la quantitat destinada a Associacions Juvenils i Entitats Prestadores de Serveis a la Joventut.   
7.3. A tal efecte, i per garantir l'objectivitat de la concessió, seran avaluats per una Comissió, la composició de la qual serà determinada per la Conselleria de Cultura, Educació i Ciència, i que comptarà amb la presència del Consell de la Joventut de la Comunitat Valenciana. El dictamen d'aquesta Comissió serà inapel·lable.   
Vuitena  
Les entitats que en els dos anys anteriors hagen percebut subvencions i desplegat els programes de manera satisfactòria se'ls trametrà per al seu abonament el 75% de la quantitat concedida a partir del moment de la Resolució. La resta serà percebuda, una vegada acabat el programa, amb la justificació prèvia de la totalitat de la despesa realitzada a càrrec de la subvenció concedida i l'informe de la Direcció General de Joventut i Esports d'haver realitzat adequadament les activitats.   
Novena  
La Conselleria de Cultura, Educació i Ciència, a proposta de la Direcció General de Joventut i Esports, podrà anular totalment o parcialment la subvenció atorgada quan l'activitat no haja estat realitzada en la forma prevista en el programa de sol·licitud.   
Desena  
Els beneficiaris de subvencions o convenis resten obligats a:   
1. Comunicar les modificacions que es produesquen en el desplegament del programa subvencionat.   
2. Presentar declaració de subvencions rebudes d'altres entitats.   
3. Admetre la presència d'avaluadors nomenats per la Conselleria de Cultura, Educació i Ciència.   
4. Fer constar en la publicitat, impresos, etc. dels programes subvencionats, la col·laboració de la Conselleria de Cultura, Educació i Ciència.   
5. Justificar la subvenció rebuda en la forma que reglamentàriament es determinarà.   
Onzena  
El termini d'admissió de sol·licituds per a l'exercici 1986 serà de 30 dies hàbils a partir de la publicació d'aquesta convocatòria en el Diari Oficial de la Generalitat Valenciana.